
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-01519/2013-04
23.05.2014. године

Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаноj 23.05.2014. године, донела је

О Д Л У К У

о акредитацији студијског програма


Утврђује се да Универзитет у Београду – Медицински факултет, са седиштем у ул. др Суботића 8 DOCVARIABLE ConvertString(Adresa,1,5) \* MERGEFORMAT ,  DOCVARIABLE ConvertString(Sediste,1,5) \* MERGEFORMAT Београд, ПИБ:  DOCVARIABLE PIB \* MERGEFORMAT 100221404, Матични број: 7048157,  испуњава прописане стандарде за акредитацију студијског програма МАСТЕР АКАДЕМСКЕ СТУДИЈЕ - ЈАВНО ЗДРАВЉЕ, ИМТ студијски програм, за извођење на српском и енглеском језику, и то за 48 студената у седишту.


О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа Универзитет у Београду – Медицински факултет, са седиштем у ул. др Суботића 8 DOCVARIABLE ConvertString(Adresa,1,5) \* MERGEFORMAT ,  DOCVARIABLE ConvertString(Sediste,1,5) \* MERGEFORMAT Београд, је дана 23.07.2013. године поднела захтев за акредитацију студијског програма Дипломске академске студије – мастер из јавног здравља, ИМТ студијски програм, под бројем                         612-00-00020/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.


Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ – МЕДИЦИНСКИ ФАКУЛТЕТ и предлог одлуке, достављени су Комисији за акредитацију и проверу квалитета.

Анализом документације која је достављена Комисији за акредитацију и проверу квалитета утврђено је да је установа пријавила за акредитацију студијски програм Дипломске академске студије – мастер из јавног здравља са назнаком да припада образовно-научном пољу медицинских наука и области медицинских наука. Изменама Закона о високом образовању из 2010. године (чл. 25) студије другог степена су мастер академске студије,  а не дипломске академске студије. У уводној табели је наведен назив дипломе Менаџер јавног здравља, а у додатку дипломи назив дипломе је Мастер јавног здравља, али ниједан од ова два назива није у складу са Листом стручних, академских и научних  назива коју је донео Национални савет за високо образовање. Осим тога, утврђено је и да постоје недостаци у прилозима који су достављени уз стандарде 5, 7 и 9. Поткомисија за област медицинских наука утврдила је да високошколска установа Универзитет у Београду – Медицински факултет, са седиштем у Београду, ул. др Суботића 8 DOCVARIABLE ConvertString(Adresa,1,5) \* MERGEFORMAT ,  DOCVARIABLE ConvertString(Sediste,1,5) \* MERGEFORMAT  DOCVARIABLE ConvertString(Sediste,1,5) \* MERGEFORMAT за акредитацију студијског програма Дипломске академске студије – мастер из јавног здравља, у оквиру образовно-научног поља медицинских наука и области медицинских наука, делимично задовољава стандарде квалитета, па је, на њен предлог, Комисија за акредитацију и проверу квалитета, на седници одржаноj 27.12.2013. године, упутила установи Акт упозорења, под бројем 612-00-01519/2013-04 у коме су наведени недостаци које треба отклонити.


Установа Универзитет у Београду – Медицински факултет, са седиштем у Београду, ул. др Суботића 8, је дана 25.04.2014. године доставила Комисији за акредитацију и проверу квалитета Одговор на Акт упозорења и исправљену документацију за студијски програм са измењеним називом Мастер академске студије - ЈАВНО ЗДРАВЉЕ.  Студијски програм је ИМТ студијски програм у пољу медицинских наука и друштвено-хуманистичких наука. Назив дипломе који се стиче завршетком студија је је Мастер јавног здравља. Предложени назив се не налази у Листи стручних, академских и научних  назива коју је донео Национални савет за високо образовање, па је потребно да Установа, по добијању одлуке о акредитацији, упути допис Националном савету за високо образовање да овај назив дипломе уврсти у Листу звања.
Установа је отклонила и све друге недостатке који су наведени у акту упозорења. 
На седници одржаној 23.05.2014. године Комисија за акредитацију и проверу квалитета је разматрала исправљену документацију и утврдила да високошколска установа  DOCVARIABLE ConvertString(UstanovaNaziv,1,5) \* MERGEFORMAT Универзитет у Београду – Медицински факултет за студијски програм Мастер академске студије - ЈАВНО ЗДРАВЉЕ, ИМТ студијски програм, испуњава стандарде у погледу квалитета студијског програма који су прописани Правилником о стандардима и поступку за акредитацију високошколских установа и студијских програма. 
Основни квантитативни подаци о програму су:

1. Трајање програма: 1 година (2 семестра)
2. Број ЕСПБ бодова: 60
3. Број студената који се уписује на прву годину: 48
4. Просечан број часова активне наставе недељно по години: 

6.95 +  8.16 +  4.90 +  0.00 = 20.00, 30.00
5. Проценат изборности на програму: 33,3%

6. Број наставника на студијском програму: 47
Број наставника са пуним радним временом: 47
7. Број сарадника на студијском програму: 9
Број сарадника са пуним радним временом: 7
8. Просечно оптерећење наставника на програму:  0,75
9. Просечно оптерећење сарадника на програму:  0,87
10. Просечно оптерећење наставника у установи:  5,76
11. Просечно оптерећење сарадника у установи:  11,40
12. Проценат наставе коју држе наставници са пуним радним временом: 100%
13. Укупна бруто површина: 33426 m2 (6,45 m2 нето простора по студенту, раачунајући студенте на свим студијским програмима)

Студијски програм садржи све законом предвиђене елементе и оспособљава студенте који иницијално имају различите академске профиле да ефикасно комуницирају и раде у интердисциплинарном и мултидисциплинарном окружењу. Сврха студијског програма је стицање знања и вештина у анализи међународних јавноздравствених стратегија, посебно у европском простору, као и у прилагођавању међународних циљева специфичним карактеристика окружења у нашој земљи уз избор одговарајућих показатеља којима се прати унапређење здравља становништва и развој јавноздравствених служби. Сврха студијског програма је јасно и недвосмислено формулисана у документацији и у складу је са основним задацима и циљевима установе. По савладавању студијског програма и садржаја учења полазници ће бити компетентни да примене процес менаџмента јавноздравственим системом и здравственим програмима, развијају, имплементирају и евалуирају интервенције у промоцији здравља засноване на доказима, као и да стварају широка партнерства свих актера у извођењу јавноздравствених функција и заступању здравља.

Структура курикулума обухвата распоред предмета по семестрима, са фондом часова и бројем ЕСПБ. Курикулум има 8 обавезних и 3 изборна предмета који се бирају од понуђених 26 предмета. Сваки предмет из студијског програма има јасан и објављен начин стицања поена. Начин стицања поена током извођења наставе укључује број поена који студент стиче по основу сваке појединачне врсте активности током наставе или извршавањем предиспитне обавезе и полагањем испита. Оцена из предмета се формира на основу редовног похађања и активног учешћа у настави, урађених и позитивно оцењених семинарских радова и задатака добијених у току наставе и оцене на завршном испиту.
Студијски програм је целовит и свеобухватан и нуди најновија научно стручна сазнања која су у потпуности у складу са савременим токовима у области јавног здравља, медицине и дисциплина које су у тесној вези са здравственом заштитом и здравственим системом. Овај студијски програм се ослања на програме акредитоване у многим европским земљама и који се изводе у школама које су чланице Удружења школа јавног здравља европског региона (ASPHER – Association of Schools of Public Health in the European Region). Приложена је документација о најмање три акредитована инострана програма, са којим је програм усклађен, а која је доступна путем интернета.

 На предложени студијски програм планиран је упис 48 студената, што одговара просторним и кадровским могућностима установе. Услови уписа су дефинисани и наводи се да се на студијски програм могу уписати кандидати који су у свом претходном образовању завршили школу са 240 ЕСПБ или еквивалент томе, тј. висока стручна спрема из области здравствене струке, права, економије, организационих, политичких и филозофских наука и сл.


Установа је приложила документацију из које се закључује да је за реализацију студијског програма обезбеђено наставно особље са потребним научним и стручним  квалификацијама.У реализацији студијског програма учествује 47 наставника (22 редовна професора, 6 ванредних професора и 19 доцената), сви запослени са пуним радним временом. Просечно оптерећење наставника на студијском програму је 0,75 часова недељно, а у установи 5,76 часова недељно. У реализацији студијског програма учествује и 9 сарадника (6 асистената, 2 клиничка асистента и једане сарадник у настави), од којих је 7 сарадника запослено са пуним радним временом и 2 сарадника ангажована по уговору. Просечно оптерећење сарадника на студијском програму је 0,87 часова недељно, а у установи 11,40 часова недељно.
Установа располаже простором за извођење наставе површине од 33.426,15 m2 (рачунајући и наставне базе), док квадратура површине просторија за наставно и друго особље износи 18.974,68 m2, из чега се види да су задовољени захтеви стандарда у погледу површине расположивог простора. Установа је обезбедила амфитеатре, слушаонице, учионице, лабораторије, вежбаонице, рачунарске лабораторије и библиотеку, што потпуно задовољава потребе наставе на студијском програму. Обезбеђен је велики број професорских кабинета, лабораторија за истраживачки рад и сала за састанке. Из тога се може закључити да је обезбеђен адекватан простор за рад наставника и сарадника. Установа је обезбедила потребну опрему за извођење наставе.

Установа је приложила листу која садржи 1763 монографије, 7385 магистарских теза, докторских дисертација и специјалистичких радова, као и  19.688 бројева научних и стручних часописа. Иако не постоје посебни подаци о библиотечким јединицама релевантним за овај студијски програм, из приложене документације се види да је библиотека добро снабдевена литературом из области медицинских наука. Приложен је списак са 90 уџбеника доступних студентима предложеног студијског програма. Само седам предмета је покривено уџбеничком литературом. Установа је обезбедила рачунаре који су студентима стално на располагању и прикључени су на интернет.
У установи функционише добро разрађен систем за процену и унапређење квалитета курикулума, наставе, наставног особља, оцењивања студената, уџбеника и литературе. У контроли учествују специјализована тела и организације факултета, по потреби формирана радна тела као и групе које формирају студентске организације и који сви заједно редовно прате ток наставног процеса и резултате рада на факултету. У установи ради Комисија за контролу квалитета, која има 8 чланова. Установа је усвојила Правилник о обезбеђивању квалитета. Како се ради о новом програму, није приложен Извештај о самовредновању студијског програма.

У контроли квалитетета студијског програма обезбеђено је активно учешће студената и студентске организације. Студенти су укључени у рад Комисије за контролу квалитета, која има укупно 8 чланова, од којих је 1 из реда студената.
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT  Универзитет у Београду – Медицински факултет, са седиштем у Београду, ул. др Суботића 8, за студијски програм  Мастер академске студије - ЈАВНО ЗДРАВЉЕ, ИМТ студијски програм, испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.

Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

проф. др Ендре Пап

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма

Универзитет у Београду – Медицински факултет, са седиштем у Београду, ул. др Суботића 8 DOCVARIABLE ConvertString(Adresa,1,5) \* MERGEFORMAT ,  DOCVARIABLE ConvertString(Sediste,1,5) \* MERGEFORMAT ПИБ:  DOCVARIABLE PIB \* MERGEFORMAT 100221404, Матични број: 7048157, испуниo је стандарде прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06),   за акредитацију студијског програма МАСТЕР АКАДЕМСКЕ СТУДИЈЕ - ЈАВНО ЗДРАВЉЕ, ИМТ студијски програм, за извођење на српском и енглеском језику, и то за 48 студената у седишту.

Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05).
	Број: 612-00-01519/2013-04
Београд, 23.05.2014. године


	ПРЕДСЕДНИК

Проф. др  Ендре Пап




